CELEX: 62007CN0549
Language: mt
Date: 2007-12-11 00:00:00
Title: Kawża C-549/07: Talba għal deċiżjoni preliminari mressqa mill-Handelsgericht Wien (l-Awstrija) fil- 11 ta' Diċembru 2007 — Friederike Wallentin-Hermann vs Alitalia — Linee Aeree Italiane SpA

8.3.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 64/18
            
         Talba għal deċiżjoni preliminari mressqa mill-Handelsgericht Wien (l-Awstrija) fil-11 ta' Diċembru 2007 — Friederike Wallentin-Hermann vs Alitalia — Linee Aeree Italiane SpA
   (Kawża C-549/07)
   (2008/C 64/27)
   Lingwa tal-kawża: Il-Ġermaniż
   Qorti tar-rinviju
   Handelsgericht Wien
   Partijiet fil-kawża prinċipali
   
      Rikorrenti: Friederike Wallentin-Hermann
   
      Konvenuta: Alitalia — Linee Aeree Italiane SpA
   Domandi preliminari
   
               1)
            
            
               Jeżistu ċirkustanzi straordinarji fis-sens ta' l-Artikolu 5(3) tar-Regolament tal-Parlament Ewropew u tal-Kunsill (KE) Nru 261/2004 tal-11 ta' Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta' kanċellazzjoni jew dewmien twil ta' titjiriet, u li jħassar ir-Regolament (KEE) Nru 295/91 (1), fid-dawl tal-premessa 14 ta' dan ir-Regolament, meta problema teknika fl-ajruplan, jiġifieri ħsara fil-mutur, twassal għall-kanċellazzjoni tat-titjira, u r-raġunijiet ta' ġustifikazzjoni msemmija fl-Artikolu 5(3) tar-Regolament għandhom jiġu interpretati skond id-dispożizzjonijiet tal-Konvenzjoni ta' Montreal (Artikolu 19)?
            
         
               2)
            
            
               Fil-każ ta' risposta affermattiva għall-ewwel domanda: fil-każ ta' trasportaturi ta' l-ajru li għandhom rata ta' kanċellazzjoni tat-titjiriet ogħla mill-medja minħabba problemi tekniċi, jeżistu ċirkustanzi straordinarji fis-sens ta' l-Artikolu 5(3) tar-Regolament, minħabba l-fatt biss tal-frekwenza ta' dawn il-problemi?
            
         
               3)
            
            
               Fil-każ ta' risposta affermattiva għall-ewwel domanda: trasportatur ta' l-ajru jkun ħa l-“miżuri raġonevoli” kollha fis-sens ta' l-Artikolu 5(3) tar-Regolament jekk jipprova li jkunu ġew sodisfatti r-rekwiżiti minimi legali fir-rigward ta' xogħol ta' manutenzjoni sar fuq l-ajruplan u dan huwa suffiċjenti sabiex t-trasportatur ta' l-ajru jkun meħlus mill-obbligu li jħallas kumpens skond id-dispożizzjonijiet meħuda flimkien ta' l-Artikoli 5 u 7 tar-Regolament?
            
         
               4)
            
            
               Fil-każ ta' risposta negattiva għall-ewwel domanda: ċirkustanzi straordinarji fis-sens ta' l-Artikolu 5(3) tar-Regolament huma każijiet ta' force majeure jew diżastri naturali li ma jkunux dovuti għal problema teknika u li għalhekk mhumiex konnessi mat-trasportatur ta' l-ajru?
            
         
      (1)  ĠU 2004 L 46, p. 1.